"Setswana Puo ya gae HL/P2 12 DBE/Ngwanaitseele 2021 NSC Tlhogo ya gagwe ya itotlela tsi! A boa ka iketlo a fitlha a dula fa barekising ba bantshontsho bale. Monna wa teng a leka go tlhakanya Sesotho le Sezulu, a tsibosa moeka le go mo lemosa fa botsotsi ba tlaa mmolaya. Motswagauteng a gopola sepoko sa ga Tsotsi kwa Motsitlane. A dumelana ka bojotlhe le ena. Kana Tsotsi o ne a bolawa ke Marašia gona mo Gauteng. A lemoga fa gongwe mmaagwe a dirile sentle 25 go mo isa kwa go mosadimogolo Ijelele a sa le lesea gonne a dumela fa Gokatweng a bolailwe ke Marašia. Fela a ikutlwa a eletsa go bona sepoko sa ga mmaagwe. 7.1 Basimane ba babedi ba ba dumedisang ka Sesotho le Sezulu ke bafe? (1) 7.2 Ke ka ntlha ya eng fa mosimane wa Mosotho a gogela kepese mo matlhong? (2) 7.3 Go ya ka temana, naya dilo di le PEDI tse di neng tsa gakgamatsa Motswagauteng kwa lebenkeleng la Mapotokisi? (2) 7.4 Ke eng se se neng sa dira gore Motswagauteng a lemoge fa a apeetse mo phefong? (2) 7.5 Ke dintlha dife tse PEDI tse di neng di raya Motswagauteng di re mmaagwe o bolailwe? (2) 7.6 Faa dintlha di le PEDI tsa tshobotsi ya ga Janie. (2) 7.7 Semelo sa ga Kabo se tlhotlheleditse jang botshelo jwa ga Motswagauteng? (2) 7.8 Ke eng se se tlhotlheleditseng MmaSepanapodi go batlana le Motswagauteng? (2) 7.9 Seabe sa mosadi yo mokima yo o neng a palama setimela le Motswagauteng ke sefe mo tsweletsong ya ditiragalo tsa padi e? (2) 7.10 A go siame gore e re o le motsadi o romele ngwana kwa go mmaago jaaka sephuthelwana? Tshegetsa karabo ka lebaka. (2) 7.11 Go ya ka wena a setlhogo se nyalana le diteng tsa padi e? Tshegetsa karabo ka lebaka. (2) 7.12 Fa o bona, maikaelelo a mokwadi ka go romela Motswagauteng kwa sekolong sa Foreiborogo ke afe? (2) 7.13 O ka dirisa jang se o ithutileng sona go tswa mo botshelong ba ga Motswagauteng kwa sekolong sa Foreiborogo? (2) [25] Kwalololo e ileditswe Phetla"